**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 28.04. 2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce

**Schválenie programu Obecného zastupiteľstva a overovateľov zápisnice**

Po odsúhlasení programu zastupiteľstva boli odsúhlasení aj overovatelia zápisnice a to Iveta Gaľová a Peter Plančár.

**Kontrola prijatých uznesení**

Komisia ochrany verejného poriadku – návšteva majiteľov psov voľne sa pohybujúcich po obci – trvá. Prevádzkový poriadok VI – v diskusii. Audit za rok 2013 – v máji 2014.

**ZŠ, MŠ**

V Materskej škôlke sme mali kontrolu z hygieny. Do 15. 05. 2014 máme odstrániť tieto nedostatky – dorobiť malé umývadlo na umývanie rúk kuchárky a výlevku na WC. V Školskej jedálni majú ďalšiu skriňu. Zo základnej školy predložili žiadosť na opravu priestorov a zariadení. Na základe tejto požiadavky máme 3 ponuky a zápisnicu na vyhodnotenie týchto ponúk. OZ. Vybralo najvýhodnejšiu ponuku a to firmu ATEX OK s.r.o. Sabinov. Zápisnica s ponukami tvoria samostatnú prílohu tejto zápisnice.

**Schválenie interných smerníc**

Starosta prečítal návrh smernice o verejnom obstarávaní a smernicu o sťažnostiach a petíciách. Poslanci tieto smernice jednohlasne odsúhlasili.

**Schválenie členského príspevku na rok 2014 – MAS Šafrán**

Poslanci OZ jednohlasne odsúhlasili výšku členského príspevku na rok 2014 pre MAS Šafran vo výške 1190,00 €.

**Dotazník kvality života, tvorba ISRU na obdobie 2015-2020**

Starosta obce informoval poslancov o vypracovaní dotazníku ISRU na roky 2015-2020.

**Realizácia projektov podaných obcou**

Starosta obce podrobne informoval poslancov o realizácii projektov podaných obcou.

**Zhodnotenie stavu zákonnosti VZN obci na úseku MŠ a ZŠ z okresnej prokuratúry**

Na základe žiadosti okresnej prokurátorky sme predložili požadované VZN na úseku MŠ a ZŠ a zatiaľ neboli žiadne pripomienky.

**Správa o plnení opatrení na odstránenie zistených nedostatkov NKÚ**

Do 31. 03. 2014 sme mali podať správu o plnení opatrení na odstránenie zistených nedostatkov NKÚ. Starosta obce podrobne prečítal správu o plnení, ktorá bola zaslaná na NKÚ Bratislava.

**Akcie usporiadané obcou v roku 2014**

V roku 2014 máme naplánované tieto akcie – MDD dňa 31. 05. 2014, Obecná opekačka v mesiaci jún, júl, v mesiaci október stretnutie pre seniorov a v decembri Mikuláš.

**Voľby do Európskeho parlamentu**

Prvé zasadnutie Okrskovej volebnej komisie k Voľbám do Európskeho parlamentu sa uskutoční dňa 28. 04. 2014. Školenia pre zapisovateľky a predsedov a podpredsedov OVK práve prebiehajú.

**Diskusia**

* Od 01.05.2014 do 31.12.2014 nastúpi p. Zuzana Kaňuchová ako koordinátorka MOS
* Bola opravená strecha v Obecnej budove a boli urobené odvetrávaky
* Podali sme žiadosť o dotáciu na rekonštrukciu zvonice
* Je potrebné položiť zámkovú dlažbu pri KD
* Na rodičovskom združení v MŠ rodičia predniesli požiadavku na pieskovisko pre deti

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 28.04. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: